Ma yella deg1963, ad naf yiwen yessuffeɣ-d azal n 120 d adiwenni ideg ara naf 20 n yisental wwin-d ɣef tudert tamirant : iḍrisen yettwaskelsen rennun-d ɣur-sen tugniwin yettelsaqen ɣef tfelwit1.Tarrayt-a n tesliẓrit yettwasqedcen deg udlis n Tizi wuccen tewwi-d abaɣur i uselmed n tmaziɣt acku , inelmaden ufan iman-nsen ugar deg tarrayt-a, ssawḍen ad gzun tutlayt-nsen ugar seld mi kksen ugur n umeslay utlayan i ten-yebḍan d tantaliwin. Ad naf daɣen tarrayt-a tefka afud i uselmed n tmaziɣt imi deg useggas n 1981 yennerna leqdic n tdukliwin tidelsanin n yiminigen , d ayen s wacu i d-nnulfan yimaṭṭafen. Dɣa ad naf azal n ṭam (8) n tedwilin n tmaziɣt yal ddurt deg yimaṭṭafen deg Fransa2.